Vandag ry ons die kronkelende Swartberg-pas van die noorde kant af uit. Die pas is pragtig, en ons stop kort-kort om die uitsig daar van bo af te geniet.
Ons daal al die pad vanaf die afdraaipad by 1366 meter bo seevlak en bereik uiteindelik die bo-punt van die Elandspas op 1050 meter bo seevlak Hiervandaan daal die pad tot onder in Die Hel. Oor die volgende 6 kilometer daal ons sowat 500 meter om uiteindelik die :vloer" van die kloof. Die pas is steil en vol haarnaalde. Verbykom kans is min, en jy moet maar vooruit kyk of daar voertuie aankom, en vroegtydig op draaie ens stilhou sodat die twee voertuie mekaar kan kruis. Teen pas af skyn die son darem vir 'n rukkie, maar toe ons onder kom, begin dit weer saggies ree. Die maksimum temperatuur vir die dag was sowat 8°C.
Ons bereik die hek by die privaat eiendom van die nuwe eienaars van Boplaas. Ons het toestemming van Andre en Lida Louw gehad om te kon inkom, en met die slot se kode wat hul vir ons gegee het, kon ons die hek oopmaak en tot by hul mooi huis aan die bo-ent van die kloof ry. Hulle ontvang ons baie vriendelik, en terwyl dit sterk reen, geniet ons almal 'n koppie warm tee. Ons kry toestemming om oor Kleinberg te ry tot in die "Bo-Hel". Die reenweer klaar net so skielik op, en ons kon in mooi sonskynweer oor die baie steil en nou Kleinberg pas ry. Daar vind ons die onderkant van die "Leer". In die ou dae was dit een van die twee maniere om in en uit "Die Hel" te kom. Die Leer is 'n baie steil voetpaadjie wat byna loodreg opwaarts gaan om 900 meter hoër op bo-op die berg uit te kom. Proviant is met donkiewaens tot bo by die leer gebring en dan op donkies re ruens daar met die leer af gedra. Dit moes 'n groot poging gewees het om produkte uit, en proviant ens daar van bo af, in die Hel in te bring Ons klim so 'n entjie teen die Leer op om die helling ens te beleef
Van die bo-punt van die Elands pas daal ons eers sowat 400 meter voordat ons oor die volgende 30 kilometer sowat 700 meter klim tot by die afdraai vanaf die Swartberg pas. Daarna klim ons 'n verdere 200 meter voordat ons die top van die Swartberg-pas bereik. Daarna is dit afdraende tot in Oudtshoorn